UAB „Vilniaus viešasis transportas“ supaprastinto atviro konkurso būdu ketina vykdyti

„**TROLEIBUSŲ KONTAKTINIO ORO LINIJŲ LAIDO“**

pirkimą

Teikiame pirkimo sąlygų projektą svarstymui

Pasiūlymus ir pastabas UAB „Vilniaus viešasis transportas“ dėl šio pirkimo sąlygų projekto galima pateikti raštu žemiau nurodytais kontaktais iki **2015 m. gruodžio mėn. 05 d. 10:00 val.**

Tiesioginį ryšį su tiekėjais įgalioti palaikyti:

1. UAB „Vilniaus viešasis transportas“ Pirkimų skyriaus viršininkas Linas Želvys, Žolyno g. 15, LT-10209 Vilnius, 208 kab., tel. (8 5) 279 4708, faksas (8 5) 234 1935, el. paštas: linas.zelvys@vilniausvt.lt;

2. UAB „Vilniaus viešasis transportas“ Pirkimų skyriaus pirkimų vadybininkė Goda Andrijaitytė, Žolyno g. 15, LT-10209 Vilnius, 102 kab., tel. (8 5) 239 4748, faksas (8 5) 239 4749, el. paštas goda.andrijaityte@vilniausvt.lt.

TVIRTINU

UAB „Vilniaus viešasis transportas“

L.e.p. generalinis direktorius

Rimantas Markauskas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

201- ....-....

**SUPAPRASTINTO ATVIRO KONKURSO SĄLYGOS,**

**VYKDANT PIRKIMĄ CVP IS PRIEMONĖMIS**

**TROLEIBUSŲ KONTAKTINIO ORO LINIJŲ LAIDO**

**PIRKIMAS**

**(PROJEKTAS)**

**TURINYS**

|  |  |
| --- | --- |
| I. BENDROSIOS NUOSTATOS | 3 psl. |
| II. PIRKIMO OBJEKTAS | 3 psl. |
| III. TIEKĖJŲ MINIMALŪS KVALIFIKACIJOS REIKALAVIMAI. TIEKĖJŲ KVALIFIKACIJOS VERTINIMO TVARKA. TIEKĖJŲ KVALIFIKACIJĄ PATVIRTINANČIŲ DOKUMENTŲ SĄRAŠAS | 3 psl. |
| IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE | 6 psl. |
| V. PASIŪLYMŲ RENGIMAS, PATEIKIMAS, KEITIMAS | 6 psl. |
| VI. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI | 8 psl. |
| VII. VOKŲ SU PASIŪLYMAIS ATPLĖŠIMO - PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS, VIETA IR LAIKAS | 8 psl. |
| VIII. PASIŪLYMŲ NAGRINĖJIMAS | 9 psl. |
| IX. SIŪLOMOS ŠALIMS PASIRAŠYTI PIRKIMO SUTARTIES PROJEKTAS | 9 psl. |
| X. PIRKIMO DOKUMENTŲ PAAIŠKINIMO (PATIKSLINIMO) TVARKA | 9 psl. |
| XI. PRETENZIJŲ IR SKUNDŲ NAGRINĖJIMO TVARKA | 10 psl. |
| XII. BAIGIAMOSIOS NUOSTATOS | 11 psl. |
|  |  |
| PRIEDAI: |  |
| 1. TECHNINĖ SPECIFIKACIJA (1 PRIEDAS) | 13 psl. |
| 2. PASIŪLYMO FORMA (2 PRIEDAS) | 14 psl. |
| 3. TIEKĖJO DEKLARACIJA (3 PRIEDAS) | 16 psl. |
| 4. PREKIŲ VIEŠOJO PIRKIMO – PARDAVIMO SUTARTIES PROJEKTAS (4 PRIEDAS) | 17 psl. |

**I. BENDROSIOS NUOSTATOS**

1.1. Perkančioji organizacija - uždaroji akcinė bendrovė „Vilniaus viešasis transportas“, Žolyno g. 15, LT – 10209 Vilnius, įmonės kodas 3026832772.

1.2. Viešąjį pirkimą atlieka perkančiosios organizacijos įgaliotoji perkančioji organizacija Vilniaus miesto savivaldybės administracija, esanti adresu Konstitucijos pr. 3, LT-09601 Vilnius, kodas 188710061 (toliau – įgaliotoji organizacija). Įgaliotajai organizacijai suteikiama teisė organizuoti pirkimą ir atlikti pirkimo procedūras perkančiosios organizacijos vardu iki sutarties sudarymo. Perkančioji organizacija sutartį sudarys savo vardu.

1.3. Troleibusų kontaktinio oro linijų laido pirkimo supaprastinto atviro konkurso būdu sąlygos (toliau – konkurso sąlygos) ir jų paaiškinimai bei papildymai skelbiami Centrinėje viešųjų pirkimų informacinėje sistemoje (toliau – CVP IS) adresu <https://pirkimai.eviesiejipirkimai.lt/> ir https://[www.vilniausviesasistransportas.lt](http://www.vilniausviesasistransportas.lt)/ kartu su skelbimu apie pirkimą. Įgaliotoji organizacija neteikia tiekėjams pirkimo dokumentų popierinio varianto. Tiekėjai turėtų atidžiai stebėti CVP IS skelbiamus pirkimo dokumentų paaiškinimus bei papildymus.

1.4. Konkurso sąlygose vartojamos sąvokos atitinka Lietuvos Respublikos viešųjų pirkimų įstatyme apibrėžtas sąvokas.

**II. PIRKIMO OBJEKTAS**

2.1. Pirkimo objektas – troleibusų kontaktinis oro linijų profiliuotas MF tipo 100 mm² skersmens laidas (toliau – prekė), kuri bus naudojama Vilniaus mieste esančio ir eksploatuojamo susidėvėjusio kontaktinio troleibusų oro linijų laido remontui ir atnaujinimui. Prekė savo konstrukcija ir kitomis charakteristikomis turi būti suderinta su šiuo metu eksploatuojama kontaktinio tinklo armatūra. Šiuo metu Vilniaus miesto troleibusų oro linijos eksploatuojamos naudojant gamintojų ESKO ir EMOZ kontaktinę armatūrą (toliau – prekė).

2.2. Pirkimo objektas į dalis neskaidomas. Tiekėjas, pateikdamas pasiūlymą, turi siūlyti visą nurodytą prekės kiekį.

2.3. Preliminarus perkamas prekės kiekis – 6250 kg. Numatytas preliminarus prekės kiekis yra maksimalus. Atsižvelgiant į prekės gaminimo metu suvyniotą prekės kiekį ant būgnų, nurodytas prekės kiekis gali būti mažesnis, bet ne daugiau nei 5 procentais nuo preliminaraus prekės kiekio.

2.4. Perkamos prekės savybės ir techniniai reikalavimai apibūdinti konkurso sąlygų 1 priede „Troleibusų kontaktinio oro linijų laido techninė specifikacija“ (toliau – Specifikacija).

2.5. Jeigu Specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam.

2.6. Prekės užsakymo laikotarpis – 6 mėnesiai, nuo sutarties įsigaliojimo dienos, sutarties įsigaliojimo dienos neskaičiuojant. Prekės užsakymo laikotarpis baigiasi praėjus 6 mėnesiam nuo sutarties įsigaliojimo dienos, arba kai Pirkėjo užsakytų Prekių bendra vertė pasiekia preliminarią sutarties kainą arba kai nuperkamas pagal sutartį galimas bendras didžiausias Prekės kiekis priklausomai nuo to, kuri sąlyga atsiranda anksčiau.

2.7. Laidas bus pristatomas dalimis, jo pristatymą išskaidant į du etapus:

2.7.1. apie 3750 kg (tikslus kiekis priklausys nuo laido suvyniojimo ant būgnų) turi būti pristatyta per 60 kalendorinių dienų nuo sutarties įsigaliojimo dienos, tos dienos neskaičiuojant;

2.7.2. likusi dalis po 120 kalendorinių dienų nuo pirmojo pristatymo etapo prekių pristatymo dienos.

2.8. Įgaliotoji organizacija neleidžia pateikti alternatyvių pasiūlymų.

**III. TIEKĖJŲ MINIMALŪS KVALIFIKACIJOS REIKALAVIMAI. TIEKĖJŲ KVALIFIKACIJOS VERTINIMO TVARKA. TIEKĖJŲ KVALIFIKACIJĄ PATVIRTINANČIŲ DOKUMENTŲ SĄRAŠAS**

3.1. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:

|  |  |  |
| --- | --- | --- |
| **Eil. Nr.** | **Minimalūs kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 3.1.1. | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.  Jeigu pateikiamas dokumentas yra išduotas elektronine forma, tiekėjas privalo jį pateikti \*.adoc formatu.  Nurodytas dokumentas turi būti išduotas ne anksčiau nei 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 3.1.2. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis (fizinis asmuo), turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | 1. Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma, ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.   Jeigu pateikiamas dokumentas yra išduotas elektronine forma, tiekėjas privalo jį pateikti \*.adoc formatu.  Nurodytas dokumentas turi būti išduotas ne anksčiau nei 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2) Laisvos formos tiekėjo deklaracija, patvirtinanti, kad juridinio asmens dalyvis (fizinis asmuo) (nurodant fizinio asmens vardą, pavardę), turi balsų daugumą (50 proc. + 1 balsas) juridinio asmens dalyvių susirinkime.  Jei tiekėjas neteikia 1) ir 2) punktuose nurodytų dokumentų, turi būti pateikta laisvos formos tiekėjo deklaracija, patvirtinanti vieną iš šių sąlygų: 1) kad balsų daugumos (50 proc. + 1 balsas) juridinio asmens dalyvių susirinkime neturi nei vienas juridinio asmens dalyvis (fizinis asmuo), arba 2) kad balsų daugumą turintis dalyvis yra juridinis asmuo. |
| 3.1.3. | Tiekėjas nebankrutuojantis (nebankrutavęs), nelikviduojamas , su kreditoriais nesudaręs taikos sutarties (tiekėjo ir kreditorių susitarimas tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar atsisakyti), nesustabdęs ar neapribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši. | 1. Tiekėjas, kuris yra fizinis asmuo, registruotas Lietuvos Respublikoje, pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavime nurodytų dokumentų. Įgaliotoji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis, skelbiamus VĮRC internetiniame puslapyje (http://www.registrucentras.lt/jar/p/).  Kitos valstybės tiekėjas pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau nei 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  2. Tiekėjo deklaracija (pirkimo sąlygų 3 priede pateikiamas tiekėjo deklaracijos formos pavyzdys), kad tiekėjas su kreditoriais nėra sudaręs taikos sutarties, nesustabdęs ar neapribojęs savo veiklos. |
| 3.1.4. | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis atitinkama veikla, reikalinga pirkimo sutarčiai įvykdyti. Lietuvos Respublikoje registruotas tiekėjas pateikia: valstybės įmonės Registrų centro išduotą juridinių asmenų registro išplėstinį išrašą\* arba valstybės įmonės Registrų centro išduotą juridinių asmenų registro trumpąjį išrašą\* (aktualią redakciją) ir įstatus (aktualią įstatų redakciją), asmuo, besiverčiantis veikla turint verslo liudijimą, – verslo liudijimą.  \*Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |

Pastabos:

a) įgaliotoji organizacija pripažįsta kitose valstybėse išduotus lygiaverčius minimali us kvalifikacijos reikalavimus įrodančius dokumentus;

b) įgaliotajai organizacijai paprašius, tiekėjas privalės pateikti kvalifikacijos atitikties dokumentų originalus;

c) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma *(Apostille)* tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo;

d) jeigu tiekėjas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko.

3.2. Tiekėjas turi atitikti visus 3.1 punkte nustatytus reikalavimus.

3.3. Jei pasiūlymą pateikia ūkio subjektų grupė, šių konkurso sąlygų 3.1.1 - 3.1.3 punktuose nustatytus kvalifikacijos reikalavimus turi atitikti kiekvienas ūkio subjektų grupės narys atskirai, o šių konkurso sąlygų 3.1.4 punkte nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.

3.4. Kiekvienas subtiekėjas turi atitikti 3.1.4 punkte nustatytą reikalavimą toje veiklos srityje, kurioje tieks prekes.

3.5. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio būtų jo ryšiai su jais. Šiuo atveju tiekėjas privalo įrodyti įgaliotajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.

3.6. Pasiūlyme turi būti tiekėjo, ūkio subjektų grupės narių (jei pasiūlymą pateikia ūkio subjektų grupė), subtiekėjų reikalaujamus kvalifikacijos kriterijus pagrindžiantys dokumentai.

3.7. Tiekėjų kvalifikacijos vertinimo tvarka: bus atliekamas kiekvieno tiekėjo kvalifikacijos tikrinimas, ar tiekėjas atitinka pirkimo dokumentuose nurodytus minimalius reikalavimus.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Pasiūlymą gali pateikti ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutartį.

4.2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidariąją visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo įgaliotoji organizacija turėtų bendrauti pasiūlymo vertinimo metu kylančiais klausimais ir kam teikti su pasiūlymo vertinimu susijusią informaciją).

4.3. Įgaliotoji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.

**V. PASIŪLYMŲ RENGIMAS, PATEIKIMAS, KEITIMAS**

5.1.**Pasiūlymas turi būti pateikiamas tik elektroninėmis priemonėmis, naudojant CVP IS, lietuvių kalba ir** **pasirašytas saugiu elektroniniu parašu**, atitinkančiu teisės aktų reikalavimus. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku ir nebus vertinami. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą.

5.2. Įgaliotoji organizacija reikalauja, kad visi tiekėjų kvalifikacijos reikalavimus įrodantys bei visi kiti pasiūlyme pateikiami dokumentai būtų pateikti elektroninėje formoje, t.y. tiesiogiai suformuoti elektroninėmis priemonėmis arba pateikiant nuskenuotus dokumentų originalus.

5.3. **Elektroninėmis priemonėmis pasiūlymus gali teikti tiktai tiekėjai registruoti CVP IS** ([https://pirkimai.eviesiejipirkimai.lt/). Registracija CVP IS yra nemokama.](https://pirkimai.eviesiejipirkimai.lt/)

5.4. Tiekėjas (fizinis ar juridinis asmuo) gali pateikti įgaliotajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas.

5.5. Tiekėjas prisiima visus kaštus, susijusius su pasiūlymo rengimu ir įteikimu, įgaliotoji organizacija nėra atsakinga ar įpareigota dėl šių kaštų. Įgaliotoji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.

5.6. Tiekėjo elektroniniame pasiūlyme turi būti:

5.6.1 užpildytas pasiūlymas pagal pasiūlymo formą (2 priedas);

5.6.2. tiekėjo kvalifikaciją įrodantys dokumentai;

5.6.3.įgaliojimas ar kitas dokumentas, suteikiantis teisę pasirašyti tiekėjo pasiūlymą, kai pasiūlymą elektroniniu parašu pasirašo ne juridinio asmens vadovas, o jo įgaliotas asmuo;

5.6.4. siūlomos prekės sertifikatai ar kiti prekės kokybę ir atitikimą konkurso sąlygų reikalavimams įrodantys dokumentai ir gamintojų patvirtinti siūlomos prekės brėžiniai;

5.6.5. kita pirkimo dokumentuose prašoma medžiaga.

5.7. Elektroninis pasiūlymas turi būti pateiktas **iki 201 m. .................mėn. .... d. ...... val. .... min.** **Lietuvos laiku CVP IS priemonėmis.** Asmeniškai, per kurjerį arba paštu gautas vokas su pasiūlymu bus grąžintas jį atsiuntusiam tiekėjui (pasiūlymas nenagrinėjamas).

5.8. Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip 90 dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 90dienų nuo pasiūlymų pateikimo termino pabaigos.

5.9. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta 2 priede. Apskaičiuojant pasiūlymo kainą (kaina (c)) ir siūlomos prekės įkainį turi būti atsižvelgta į visą perkamos prekės kiekį, į pasiūlymo kainos ir įkainio sudėtines dalis, į Specifikacijos reikalavimus, į sutarties projekte numatytą atsiskaitymo už pateiktas prekes terminą bei į visus kitus šio viešojo pirkimo dokumentų reikalavimus. Į pasiūlymo kainą turi būti įskaičiuotos visos išlaidos, įskaitant prekės pristatymo, jos iškrovimo, sandėliavimo, muito, draudimo bei kitos išlaidos, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM. Pasiūlymo formoje (2 priede) kaina turi būti skaičiuojama tikslumo lygiu iki euro šimtųjų dalių (t. y. du skaičiai po kablelio). Pasiūlymo kaina su PVM turi būti nurodyta skaitmenimis ir žodžiais.

5.10.Pasiūlymo kaina turi būti pateikiama elektroniniu būdu: tik CVP IS priemonėmis prisegtuose pasiūlymo dokumentuose – 2 priede pateiktoje pasiūlymo formoje. Tiekėjui „prisegtame“ pasiūlyme, parengtame pagal pasiūlymo formą, nenurodžius pasiūlymo kainos, įgaliotoji organizacija tiekėjo pasiūlymą atmes. Tiekėjui „neprisegus“ pasiūlymo, parengto pagal pasiūlymo formą, įgaliotoji organizacija vertins, kad tiekėjas pasiūlymo nepateikė. Pasiūlymo formoje turi būti nurodyti visi prekės įkainiai. Ne Lietuvos Respublikoje registruoti tiekėjai privalo į galutinę pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz.: neapmokestinama, 0 proc. PVM tarifas ir t. t.). Jei pasiūlymą teikia ne Lietuvos Respublikoje registruoti tiekėjai, įkainius ir kainas jie pateikia be PVM, užpildydami pasiūlymo formą.

5.11. Tiekėjas, teikdamas pasiūlymą, turi nurodyti, kuri tiekėjo pateikiama informacija (pasiūlymo dalis (-ys)) yra konfidenciali. Tiekėjo pasiūlyme nurodoma konficenciali infomacija turi atitikti Viešųjų pirkimų įstatymo ir Civilinio kodekso reikalavimams. Dalyvių reikalavimu, įgaliotoji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią. Taip pat, vadovaudamasi Viešųjų pirkimų įstatymo 18 str. 11 dalimi, perkančioji organizacija privalo paskelbti laimėjusio tiekėjo pasiūlymą CVP IS. Be to, perkančioji organizacija, vadovaudamasi Vilniaus miesto savivaldybės tarybos 2015-06-17 sprendimu Nr. 1-73 patvirtintų Įsigijimų organizavimo Vilniaus miesto savivaldybėje taisyklių 45.2 punktu, privalo paskelbti visų pirkimo tiekėjų pateiktus pasiūlymus. Siekiant, kad perkančioji organizacija galėtų užtikrinti tiekėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Konfidencialiais negali būti laikoma siūlomos prekės gamintojo, tiekėjo, prekės modelio pavadinimas, pasiūlyme nurodyti subtiekėjai (jei tokie yra) taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Įgaliotoji organizacija gali kreiptis į tiekėją prašydama pagrįsti informacijos konfidencialumą, jeigu tiekėjas pasiūlymo formoje (2 priede) nepagrindė informacijos konfidencialumo.

5.12. Pasiūlymas turi galioti ne trumpiau nei 90dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 90dienų nuo pasiūlymų pateikimo termino pabaigos.

5.13. Kol nepasibaigė pasiūlymų pateikimo terminas, dalyvis gali pakeisti ar atšaukti pateiktą savo pasiūlymą CVP IS priemonėmis. Vėliau gautas elektroninis pasiūlymas nenagrinėjamas. Įgaliotoji organizacija neatsako už elektros tiekimo, CVP IS sutrikimus ar už pavėluotai gautą pasiūlymą.

5.14. Įgaliotoji organizacija reikalauja, kad dalyvis savo pasiūlyme nurodytų, kokius subtiekėjus ir kokiai pirkimo objekto daliai (apimtis pinigine išraiška ir dalis procentais) atlikti jis ketina pasitelkti. Šis reikalavimas nekeičia pagrindinio dalyvio atsakomybės dėl numatomos sudaryti pirkimo sutarties įvykdymo. Tiekėjas kartu su pasiūlymu privalo pateikti subtiekėjų sutikimą dalyvauti konkurse.

#### **VI. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI**

6.1. Įgaliotoji organizacija nereikalauja kartu su pasiūlymu pateikti pasiūlymo galiojimo užtikrinimo.

6.2. Įgaliotoji organizacija reikalauja, kad sutarties sąlygų įvykdymas būtų užtikrinamas netesybomis pagal pirkimo sąlygų 4 priede pateikto sutarties projekto reikalavimus.

**VII. VOKŲ SU PASIŪLYMAIS ATPLĖŠIMO - PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS, VIETA IR LAIKAS**

7.1. Pradinis susipažinimas su elektroninėmis priemonėmis CVP IS gautais pasiūlymais vyks **201 m. \_\_\_\_\_\_\_\_\_ mėn. \_\_ d. \_\_ val. \_\_ min.** Konstitucijos pr. 3, Vilniuje, 215 kabinete Vilniaus miesto savivaldybės administracijos viešųjų pirkimų komisijos (toliau – komisija) posėdyje.

7.2. Pradinio susipažinimo su elektroninėmis priemonėmis gautais pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Prieš prasidedant šiai procedūrai, komisijai turi būti pateiktas teisės aktų reikalavimus atitinkantis įgaliojimas dalyvauti šioje procedūroje. Įgaliojimas nereikalingas, kai vokų su pasiūlymais atplėšimo procedūroje dalyvauja:

7.2.1 pasiūlymą pateikęs fizinis asmuo;

7.2.2. pasiūlymą pateikusio juridinio asmens vadovas;

7.2.3. pasiūlymą pateikusios ūkio subjektų grupės nariai (jungtinės veiklos sutarties šalys): fiziniai asmenys bei juridinių asmenų vadovai.

7.3. Pradinio susipažinimo su elektroninėmis priemonėmis gautais pasiūlymais procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina ir pranešama, ar pasiūlymas pateiktas įgaliotosios organizacijos nurodytomis priemonėmis. Ši informacija pateikiama ir posėdyje nedalyvavusiems, tačiau pageidavimą gauti informaciją pareiškusiems, pasiūlymus pateikusiems tiekėjams.

**VIII. PASIŪLYMŲ NAGRINĖJIMAS**

8.1. Neatmesti pasiūlymai bus vertinami pagal mažiausios kainos kriterijų.

8.2. Tais atvejais, kai pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas dalyvis, kurio pasiūlymas elektroninėmis priemonėmis pateiktas anksčiausiai.

8.3. Pasiūlymai bus vertinami eurais. Jeigu pasiūlymuose kainos nurodytos kita valiuta, jos bus perskaičiuojamos eurais pagal Europos centrinio banko skelbiamą orientacinį euro ir nurodytos valiutos santykį, o tais atvejais, kai orientacinio euro ir nurodytos valiutos santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir nurodytos valiutos santykį paskutinę pasiūlymų pateikimo termino dieną. Jei tiekėjui PVM netaikomas, tai pasiūlymų vertinimo metu, prie jo pasiūlytos kainos tik pasiūlymų palyginimo tikslais bus priskaičiuotas PVM.

8.4. Dalyvių kvalifikacijos duomenys, pateikti pasiūlymai ir pasiūlytos kainos nagrinėjami konfidencialiai, nedalyvaujant dalyviams arba jų atstovams.

8.5. Pasiūlymas atmetamas, jeigu:

8.5.1. pasiūlymą pateikęs dalyvis neatitinka pirkimo dokumentuose nustatytų minimalių kvalifikacijos reikalavimų arba įgaliotosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;

8.5.2. dalyvis per įgaliotosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo;

8.5.3. pasiūlymas (įskaitant ir siūlomą prekę) neatitinka pirkimo dokumentuose nustatytų reikalavimų;

8.5.4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, įgaliotajai organizacijai nepriimtinos kainos;

8.5.5. dalyvis per įgaliotosios organizacijos nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties;

8.5.6. pateiktame pasiūlyme nurodyta kaina yra neįprastai maža ir įgaliotajai organizacijai pareikalavus dalyvis nepateikia tinkamų kainos pagrįstumo įrodymų.

**IX. SIŪLOMOS ŠALIMS PASIRAŠYTI PIRKIMO SUTARTIES PROJEKTAS**

9.1. Pirkimo sutarties projektas pateikiamas 4 priede. Sutarties projekto sąlygos yra privalomos konkurso dalyviams ir sudarant pirkimo sutartį su laimėtoju nebus keičiama.

9.2. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma sutartis.

**X. PIRKIMO DOKUMENTŲ PAAIŠKINIMO (PATIKSLINIMO) TVARKA**

10.1 Įgaliotosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Įgaliotoji organizacija visus gautus klausimus ir visus atsakymus į juos, visus kitus supaprastinto atviro konkurso sąlygų paaiškinimus ir patikslinimus skelbs CVP IS, kur yra skelbiami visi šio viešojo pirkimo dokumentai.

10.2. Tiekėjas gali paprašyti, kad įgaliotoji organizacija paaiškintų pirkimo dokumentus. Įgaliotoji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pasiūlymų pateikimo termino pabaigos. Įgaliotoji organizacija į gautą prašymą atsako CVP IS priemonėmis ne vėliau kaip per 3 darbo dienas nuo jo gavimo dienos. Įgaliotoji organizacija, atsakydama tiekėjui, nenurodo, iš ko gavo prašymą. Atsakymas turi būti skelbiamas ne vėliau kaip likus 1 darbo dienai iki pasiūlymų pateikimo termino pabaigos.

10.3. Nesibaigus pasiūlymų pateikimo terminui, įgaliotoji organizacija savo iniciatyva gali paaiškinti (patikslinti) pirkimo dokumentus, o paskelbta informacija tikslinama patikslinant skelbimą bei vadovaujantis protingumo kriterijumi, nukeliant pasiūlymų pateikimo terminą.

10.4. Įgaliotoji organizacija nenumato rengti susitikimų su tiekėjais.

10.5. Jeigu igaliotoji organizacija pirkimo dokumentus paaiškina (patikslina) arba jei ji negali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus), apie tai paskelbdama patikslinant skelbimą.

**XI. PRETENZIJŲ IR SKUNDŲ NAGRINĖJIMO TVARKA**

11.1. Tiekėjas, kuris mano, kad įgaliotoji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, Viešųjų pirkimų įstatymo V skyriuje nustatyta tvarka gali kreiptis į apygardos teismą, kaip pirmosios instancijos teismą, dėl:

11.2. įgaliotosios organizacijos sprendimų, kurie neatitinka Viešųjų pirkimų įstatymo reikalavimų, panaikinimo ar pakeitimo;

11.2.1. žalos atlyginimo;

11.2.2. pirkimo sutarties pripažinimo negaliojančia;

11.2.3. alternatyvių sankcijų taikymo.

11.3. Tiekėjas gali pateikti prašymą teismui dėl laikinųjų apsaugos priemonių taikymo Lietuvos Respublikos civilinio proceso kodekso nustatyta tvarka.

11.4. Tiekėjas, norėdamas iki pirkimo sutarties sudarymo ginčyti įgaliotosios organizacijos sprendimus ar veiksmus, pirmiausia turi pateikti pretenziją įgaliotajai organizacijai Viešųjų pirkimų įstatymo V skyriuje nustatyta tvarka. Pretenzija turi būti pateikta faksu, elektroninėmis priemonėmis ar pasirašytinai per kurjerį. Įgaliotosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

11.5. Tiekėjas turi teisę pateikti pretenziją įgaliotajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia):

11.5.1. per 15 dienų nuo įgaliotosios organizacijos pranešimo raštu apie jos priimtą sprendimą išsiuntimo tiekėjams dienos;

11.5.2. per 5 darbo dienas nuo paskelbimo apie perkančiosios organizacijos priimtą sprendimą dienos, jeigu Viešųjų pirkimų įstatyme nėra reikalavimo raštu informuoti tiekėjus apie įgaliotosios organizacijos priimtus sprendimus.

11.6. Jeigu įgaliotoji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 dienų nuo tos dienos, kurią įgaliotoji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams.

11.7. Tiekėjas turi teisę pareikšti ieškinį dėl pirkimo sutarties pripažinimo negaliojančia per 6 mėnesius nuo pirkimo sutarties sudarymo dienos.

11.8. Tais atvejais, kai tiekėjui padaryta žala kildinama iš neteisėtų įgaliotosios organizacijos veiksmų ar sprendimų, tačiau Viešųjų pirkimų įstatyme nenustatyta pareiga įgaliotajai organizacijai raštu informuoti tiekėjus arba paskelbti apie jos veiksmus ar sprendimus, taikomi Lietuvos Respublikos civiliniame kodekse nustatyti ieškinio pareiškimo senaties terminai.

11.9. Įgaliotoji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

11.10. Įgaliotoji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

11.11. Įgaliotoji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

11.12. Tiekėjas, pateikęs prašymą ar pareiškęs ieškinį teismui, privalo nedelsdamas, bet ne vėliau kaip per 3 darbo dienas faksu, elektroninėmis priemonėmis ar pasirašytinai per kurjerį pateikti įgaliotajai organizacijai prašymo ar ieškinio kopiją su gavimo teisme įrodymais.

11.13. Įgaliotoji organizacija, gavusi tiekėjo prašymo ar ieškinio teismui kopiją, negali sudaryti pirkimo sutarties, kol nesibaigė atidėjimo terminas ar Viešųjų pirkimų įstatymo 941 straipsnio 2 dalyje, 951 straipsnio 3 dalies 3 punkte ir 951 straipsnio 4 dalies 3 punkte nurodyti terminai ir kol įgaliotoji organizacija negavo teismo pranešimo apie:

11.13.1 motyvuotą teismo nutartį, kuria atsisakoma priimti ieškinį;

11.13.2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;

11.13.3. teismo rezoliuciją priimti ieškinį netaikant laikinųjų apsaugos priemonių.

11.13.4. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai įgaliotoji organizacija išsiunčia tiekėjams pranešimus ir nurodo terminų pratęsimo priežastis.

11.13.5. Įgaliotoji organizacija, sužinojusi apie teismo sprendimą dėl tiekėjo prašymo ar ieškinio, nedelsdama raštu informuoja suinteresuotus kandidatus ir suinteresuotus dalyvius apie teismo priimtus sprendimus.

**XII. BAIGIAMOSIOS NUOSTATOS**

12.1. Pirkimo procedūros, kurios neapibrėžtos šiose supaprastinto atviro konkurso sąlygose, vykdomos vadovaujantis Lietuvos Respublikos viešųjų pirkimų įstatymo ir poįstatyminių teisės aktų nuostatomis.

12.2. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki įgaliotosios organizacijos nurodyto laiko tiekėjas nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju įgaliotoji organizacija siūlo sudaryti pirkimo objekto dalies sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo objekto dalies sutartį.

12.3. Įgaliotosios organizacijos darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis susijusius pranešimus:

12.3.1 Vilniaus miesto savivaldybės administracijos Viešųjų pirkimų skyriaus Dokumentų rengimo poskyrio vyr. specialistė Laura Urniežiūtė, Konstitucijos pr. 3, LT-09601 Vilnius, 322 kab., tel. (8 5) 211 2629, faksas (8 5) 211 2801.

12.4. Perkančiosios organizacijos darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis ir techniniais klausimais susijusius pranešimus:

12.4.1. UAB „Vilniaus viešasis transportas“ Pirkimų skyriaus viršininkas Linas Želvys, Žolyno g.15, LT-10209 Vilnius, 208 kab., tel. (8 5) 239 4708, faksas (8 5) 234 1935;

12.4.2. UAB „Vilniaus viešasis transportas“ Pirkimų skyriaus pirkimų vadybininkė Goda Andrijaitytė, Žolyno g. 15, LT-10209 Vilnius, 102 kab., tel. (8 5) 239 4748, faksas (8 5) 239 4749.

UAB „Vilniaus viešasis transportas“

L.e.p. generalinis direktorius \_\_\_\_\_\_\_\_\_\_\_ Rimantas Markauskas  *(parašas)*

**Troleibusų kontaktinio oro linijų laido pirkimo**

**supaprastinto atviro konkurso būdu sąlygų**

**1 priedas**

**TROLEIBUSŲ KONTAKTINIS ORO LINIJŲ LAIDAS**

**TECHNINĖ SPECIFIKACIJA**

1. Troleibusų kontaktinis oro linijų profiliuotas MF tipo 100 mm² skersmens laidas, kuris bus naudojamas Vilniaus mieste esančio ir eksploatuojamo susidėvėjusio kontaktinio treoleibusų oro linijų laido remontui ir atnaujinimui. Laidas savo konstrukcija ir kitomis charakteristikomis turi būti suderintas su šiuo metu eksploatuojama kontaktinio tinklo armatūra. Šiuo metu Vilniaus miesto troleibusų oro linijos eksploatuojamos naudojant gamintojų ESKO ir EMOZ kontaktinę armatūrą.
2. Laidas turi būti naujas, kokybiškas bei atitikti visus jam keliamus techninius reikalavimus.
3. Laidas turi atitikti GOST 2584-86 arba kitą lygiavertį standartą. Atitikimas standartui turi užtikrinti lygiaverčius fizinius laido parametrus.
4. Laidas turi būti pagamintas iš vario, legiruoto sidabru, kurio sudėtis atitinka ASTM B49-92 standartą arba lygiaverčio vario pagal kitus standartus.
5. Laido nutraukimo jėga turi būti ne mažesnė nei 360N/mm².
6. Laido pailgėjimas prie 20 ˚ C turi būti ne didesnis nei 8,4%.
7. Laido elektrinė varža prie 20 ˚ C turi būti ne didesnė nei 0,179 Ω/km.
8. Laidas ant būgno turi būti suvyniotas be pertrūkių (vientisas), be persisukimų ar persipynimų.
9. Ant būgno negali būti suvyniota daugiau kaip 1250 kg laido.
10. Jeigu specifikacijoje nurodomas konkretus modelis ar šaltinis, konkretus procesas ar prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam.
11. Preliminarus perkamas prekės kiekis – 6250 kg. Numatytas preliminarus prekės kiekis yra maksimalus. Atsižvelgiant į prekės gaminimo metu suvyniotą prekės kiekį ant būgnų, nurodytas prekės kiekis gali būti mažesnis, bet ne daugiau nei 5 procentais nuo preliminaraus prekės kiekio.
12. Prekės užsakymo laikotarpis – 6 mėnesiai, nuo sutarties įsigaliojimo dienos, sutarties įsigaliojimo dienos neskaičiuojant. Prekės užsakymo laikotarpis baigiasi praėjus 6 mėnesiam nuo sutarties įsigaliojimo dienos, arba kai Pirkėjo užsakytų Prekių bendra vertė pasiekia preliminarią sutarties kainą arba kai nuperkamas pagal sutartį galimas bendras didžiausias Prekės kiekis priklausomai nuo to, kuri sąlyga atsiranda anksčiau.
13. Laidas bus pristatomas dalimis, jo pristatymą išskaidant į du etapus.
    1. apie 3750 kg (tikslus kiekis priklausys nuo laido suvyniojimo ant būgnų) turi būti pristatyta per 60 kalendorinių dienų nuo sutarties įsigaliojimo dienos, tos dienos neskaičiuojant;
    2. likusi dalis po 120 kalendorinių dienų nuo pirmojo pristatymo etapo prekių pristatymo dienos.

**Troleibusų kontaktinio oro linijų laido pirkimo**

**supaprastinto atviro konkurso būdu sąlygų**

**2 priedas**

**PASIŪLYMO FORMA**

**Pasiūlymas turi būti pateiktas užpildant šią pasiūlymo formą!**

**Pildant šią pasiūlymo formą ir pateikiant ją, negalima ištrinti jokios lentelės ir jokio teksto!**

**Užpildyta ši pasiūlymo forma turi būti pateikta tokia, kokia ji yra!**

201 -\_\_-\_\_

**TROLEIBUSŲ KONTAKTINIS ORO LINIJŲ LAIDO PIRKIMO**

**SUPAPRASTINTO ATVIRO KONKURSO BŪDU**

**PASIŪLYMAS**

|  |  |
| --- | --- |
| Dalyvio pavadinimas ir kodas  *(jei pasiūlymą pateikia ūkio subjektų grupė, nurodyti visų grupės partnerių pavadinimus)* |  |
| Dalyvio adresas  *(jei pasiūlymą pateikia ūkio subjektų grupė, nurodyti visų grupės partnerių adresus)* |  |
| Įgalioto asmens vardas ir pavardė |  |
| Telefono numeris |  |
| Fakso numeris |  |
| E. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) supaprastinto atviro konkurso skelbime, paskelbtame Viešųjų pirkimų įstatymo nustatyta tvarka*;*

2) kituose pirkimo dokumentuose.

Siūlome troleibusų kontaktinį oro linijų laidą ir nurodome mato vieneto įkainį bei pasiūlymo kainą:

|  |  |  |  |  |  |
| --- | --- | --- | --- | --- | --- |
| Eil. Nr. | Prekės pavadinimas | Mato vnt. | Preliminarus kiekis | Prekės mato  vieneto įkainis  be PVM | Viso prekės kiekio kaina be PVM |
| ***1*** | ***2*** | 3 | ***4*** | ***5*** | ***6*** (***4×5***) |
| 1. | Troleibusų kontaktinis oro linijų laidas | kg | 6250 |  |  |
| *(a)* | Pasiūlymo kaina (preliminari sutarties vertė ) be PVM | | | |  |
| *(b)= (a) ×0,21* | 21 proc. PVM | | | |  |
| *(c)=(a)+(b)* | Pasiūlymo kaina (preliminari sutarties vertė ) su PVM | | | |  |

Pasiūlyme kainos nurodytos eurais.

**Pasiūlymo kaina (preliminari sutarties vertė) su PVM (kaina (c)) .................. eurai (žodžiais.......................................)**

*Tais atvejais, kai pagal galiojančius teisės aktus tiekėjui PVM netaikomas, jis nurodo pasiūlymo kainą be PVM ir priežastis, dėl kurių PVM netaikomas.*

Apskaičiuojant pasiūlymo kainą (kaina (c))ir siūlomos prekės įkainį atsižvelgta į visą perkamą prekės kiekį, į pasiūlymo kainos ir įkainių sudėtines dalis, į pirkimo sąlygų techninės specifikacijos reikalavimus, sutarties projekte numatytą atsiskaitymo už pateiktas prekes terminą, bei į visus kitus šio viešojo pirkimo dokumentų reikalavimus. Į pasiūlymo kainą įskaičiuotos visos išlaidos, įskaitant prekės pristatymo, jos iškrovimo, sandėliavimo, muito, draudimo bei kitos išlaidos, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM.

Su sutarties projektu, pateiktu pirkimo sąlygų 4 priede, sutinkame.

Siūloma prekė visiškai atitinka pirkimo dokumentuose nustatytus reikalavimus:

|  |  |
| --- | --- |
|  | Siūlomo laido charakteristikos  *Įrašyti duomenis* |
| Laido aprašymas, pavadinimas, gamintojas |  |
| Laido skersmuo |  |
| Siūlomo laido standartas |  |
| Siūlomo laido sudėtis |  |
| Siūlomo laido nutraukimo jėga |  |
| Siūlomo laido pailgėjimas prie 20 ˚ C |  |
| Siūlomo laido elektrinė varža prie 20 ˚ C |  |

Kartu su pasiūlymu pateikiami šie dokumentai:

|  |  |
| --- | --- |
| Eil.  Nr. | Pateiktų dokumentų pavadinimas |
| Kvalifikaciją patvirtinantys dokumentai | |
| 1. | ... |
| Kiti dokumentai | |
| 1. | ... |

Pasirašydami pasiūlymą saugiu elektroniniu parašu patvirtiname, kad dokumentų skaitmeninės kopijos yra tikros.

Šiame pasiūlyme yra pateikta konfidenciali informacija (dokumentai su konfidencialia informacija turi būti „prisegti“ atskirai)\*:

|  |  |  |  |
| --- | --- | --- | --- |
| Eil.  Nr. | Pateikto dokumento pavadinimas | Dokumente esanti konfidenciali informacija (nurodomas lapo / puslapio numeris ar lapo / puslapio dalis, kurioje yra konfidenciali informacija) | Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs) |
| 1. |  |  |  |
| 2. |  |  |  |
| 3. |  |  |  |

\*Pildyti tuomet, jei bus pateikta konfidenciali informacija. Tiekėjas negali nurodyti, kad pasiūlymo kaina ar visas pasiūlymas yra konfidencialus.

Vykdant sutartį pasitelksime šiuos subtiekėjus\*:

|  |  |  |  |
| --- | --- | --- | --- |
| Eil. Nr. | Subtiekėjo pavadinimas ir adresas | Subtiekėjo tiekiamos prekės, teikiamos paslaugos | Sutarties dalis (apimtis eurais, dalis procentais), kuriai ketinama pasitelkti subtiekėjus |
| 1. |  |  |  |

\*Pildyti tuomet, jei pirkimo sutarties vykdymui bus pasitelkti subtiekėjai.

Pasiūlymas galioja iki pirkimo sąlygose nurodyto termino.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*Dalyvis arba jo įgaliotas asmuo parašas vardas ir pavardė*

**Troleibusų kontaktinio oro linijų laido pirkimo**

**supaprastinto atviro konkurso būdu sąlygų**

**3 priedas**

**(Tiekėjo deklaracijos formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Vilniaus miesto savivaldybės administracijai

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo pavadinimas) |
| dalyvaujantis (-i) Vilniaus miesto savivaldybės administracijos |
| (Įgaliotosios organizacijos pavadinimas) |
| atliekamame kontaktinio troleibusų oro linijų laido supaprastinto atviro konkurso būdu Nr. \_\_\_\_\_\_ (CVPP pirkimo Nr.) |
| (Pirkimo objekto pavadinimas, pirkimo numeris, pirkimo būdas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
|  |

yra nebankrutuojantis (nebankrutavęs), nelikviduojamas, su kreditoriais nesudaręs taikos sutarties (tiekėjo ir kreditorių susitarimas tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar atsisakyti), nesustabdęs ar neapribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši.

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektų grupės narys.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas) |  | (Parašas) |  | (Vardas ir pavardė) |  |

**Troleibusų kontaktinio oro linijų laido pirkimo**

**supaprastinto atviro konkurso būdu sąlygų**

**4 priedas**

**PREKIŲ VIEŠOJO PIRKIMO – PARDAVIMO SUTARTIS**

**(PROJEKTAS)**

20\_\_ m. .................. mėn. ....d.

Vilnius

**Uždaroji akcinė bendrovė „Vilniaus viešasis transportas“**, pagal Lietuvos Respublikos įstatymus įsteigta ir veikianti įmonė, juridinio asmens kodas 302683277, kurios registruota buveinė yra Žolyno g. 15, LT-10209 Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus ........................................, veikiančio pagal bendrovės įstatus **(toliau – Pirkėjas),**

ir

..............................................................................., juridinio asmens kodas..........................., kurios registruota buveinė yra.................................., atstovaujama.................................................., veikiančio pagal............................................ (**toliau – Tiekėjas**),

toliau vadinamos Šalimis, o kiekviena atskirai – Šalimi,

vadovaudamosi supaprastinto atviro konkurso būdu vykdyto troleibusų kontaktinio oro linijų laido pirkimo, BVPŽ kodas 31321000 – 2 „Elektros skirstymo kabeliai“ (toliau – pirkimas), ....................paskelbto CVPP pirkimo Nr. .............., rezultatais Šalys sudarė šią viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

1. Straipsnis

Sutarties dalykas

* 1. Tiekėjas įsipareigoja šioje Sutartyje nustatyta tvarka tiekti Pirkėjo užsakytą troleibusų kontaktinį oro linijų laidą (toliau – Prekė), o Pirkėjas įsipareigoja priimti Sutarties reikalavimus atitinkančią pristatytą Prekę ir atsiskaityti su Tiekėju šioje Sutartyje nustatyta tvarka ir sąlygomis.

1.2. Preliminarus perkamas Prekės kiekis – 6250 kg. Numatytas preliminarus prekės kiekis yra maksimalus. Atsižvelgiant į Prekės gaminimo metu suvyniotą Prekės kiekį ant būgnų, nurodytas Prekės kiekis gali būti mažesnis, bet ne daugiau nei 5 procentais nuo preliminaraus Prekės kiekio.

1.3. Pagal Sutartį perkamos Prekės aprašymas ir techninės charakteristikos nurodytos Sutarties 1 priede „Prekės kaina ir specifikacija“ (toliau – Specifikacija).

2. Straipsnis

Sutarties kaina ir mokėjimo sąlygos

2.1. Sutarties kaina:

2.1.1. Preliminari Sutarties kaina: eurais be PVM – ............,.... EUR (.............. eurų ir ....... ct);

2.1.2. Preliminarios Sutarties kainos 21 proc. PVM: eurais – .........,... EUR (................ eurų ir ...... ct);

2.1.3. Preliminari Sutarties kaina: eurais su 21 proc. PVM – .........,... EUR (................ eurų ir ...... ct).

2.2. Prekės mato vieneto ikainis be PVM nurodytas Specifikacijoje. Prekės mato vieneto įkainis be PVM visą Sutarties galiojimo laikotarpį negali būti keičiamas. Jei Prekės užsakymo laikotarpiu Lietuvos Respublikos (toliau – LR) teisės aktų nustatyta tvarka pasikeistų PVM dydis, Šalys sutaria, kad įsigaliojus šiems LR teisės aktams, nuo naujojo PVM dydžio įsigaliojimo dienos Pirkėjo užsakomai Tiekėjo tiekiamai Prekei bus taikomas naujasis PVM dydis.

2.3. Sutarties kaina be PVM visą Sutarties galiojimo laikotarpį negali būti keičiama. Jei Prekės užsakymo laikotarpiu LR teisės aktų nustatyta tvarka pasikeistų PVM dydis, Šalys sutaria, kad nuo LR teisės aktų dėl PVM pasikeitimo įsigaliojimo dienos, likusiai (neišpirktai) Sutarties kainos be PVM daliai bus taikomas naujasis PVM dydis, t. y. Sutarties kaina su PVM, kaip nurodyta 2.1.3 punkte, būtų apskaičiuojama prie iki PVM pasikeitimo dienos išpirktos Sutarties kainos su PVM dalies pridėjus nuo PVM pasikeitimo dienos neišpirktos Sutarties kainos su PVM dalį.

2.4. 2.2 ir 2.3 punktuose nurodyti Šalių sutarimai papildomai nebus fiksuojami ir Šalys jokių papildomų susitarimų dėl to nepasirašys.

2.5. Sutarties kaina ir Prekės mato vieneto įkainis dėl bendro kainų lygio kitimo arba kitų (išskyrus PVM) mokesčių pasikeitimo perskaičiuojami nebus. Visą riziką dėl sutarties kainos ir Prekės mato vieneto įkainio padidėjimo prisiima Tiekėjas.

2.6. Atsižvelgiant į sutarties pobūdį ir ypatumus, už pristatytą Prekę Pirkėjas atsiskaitys per 60 (šešiasdešimt) kalendorinių dienų nuo sąskaitos faktūros pateikimo dienos, Tiekėjui pristačius Prekę į Pirkėjo sandėlį ir Pirkėjo atstovui sąskaitoje faktūroje parašu patvirtinus apie Prekės gavimą.

2.7. Šalys susitaria, kad nepaisant to, kas nurodyta mokėjimo pavedimuose, Pirkėjui atlikus mokėjimus pagal Sutartį įmokos pirmiausiai yra skiriamos padengti anksčiausiai atsiradusius įsiskolinimus pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jie buvo priskaičiuoti pagal Sutartį).

2.8. Pirkėjas už pristatytą Prekę su Tiekėju atsiskaito mokėjimo pavedimu į Tiekėjo nurodytą banko sąskaitą.

3. Straipsnis

**Prekės pristatymo terminas ir sąlygos**

3.1. Užsakyta Prekė turės būti pristatoma dalimis, jos pristatymą išskaidant į du etapus:

3.1.1. apie 3750 kg (tikslus kiekis priklausys nuo laido suvyniojimo ant būgnų) turi būti pristatyta per 60 kalendorinių dienų nuo sutarties įsigaliojimo dienos, tos dienos neskaičiuojant;

3.1.2. likusi dalis po 120 kalendorinių dienų nuo pirmojo pristatymo etapo prekių pristatymo dienos.

3.2. Prekė turi būti pristatyta į Pirkėjo sandėlį adresu: Žolyno g. 15, Vilniuje. Pristatymo sąlygos turi atitikti DDP Vilnius, INCOTERMS 2010.

3.3. Prekės trūkumo ar praradimo bei dokumentuose nustatyto Prekių kokybės netekimo rizika iki Pirkėjas priims pateiktą Prekę ir pasirašys Tiekėjo pateiktą PVM sąskaitos faktūrą tenka Tiekėjui. Nuosavybės teisė į Prekę Pirkėjui pereina nuo PVM sąskaitos faktūros pasirašymo momento. Pirkėjas priima Prekę ir pasirašo sąskaitą faktūrą, jei Prekė atitinka Sutartyje nustatytus reikalavimus, yra tinkamai pateikta bei įvykdyti kiti Sutartyje nustatyti Tiekėjo įsipareigojimai.

3.4. Tiekėjas, pateikdamas Pirkėjui sąskaitą faktūrą, joje privalo įrašyti perkamos Prekės pavadininimą ir identifikavimo numerį (jei toks yra), koks yra nurodytas Specifikacijoje.

* 1. Laidas ant būgno turi būti suvyniotas be pertrūkių (vientisas), be persisukimų ar persipynimų.
  2. Ant būgno negali būti suvyniota daugiau kaip 1250 kg laido.

4. Straipsnis

Prekės kokybė ir garantiniai įsipareigojimai

4.1. Tiekėjas garantuoja Prekės kokybę bei paslėptų trūkumų nebuvimą. Prekės kokybė privalo atitikti perkamos Prekės kokybę nustatančių pirkimo dokumentų reikalavimus.

4.2. Prekės vizualinė kokybė tikrinama Prekės perdavimo–priėmimo metu.

4.3. Jeigu paaiškės, kad pristatyta Prekė turi trūkumų arba kad ji neatitinka Sutarties sąlygų reikalvimų, Tiekėjas privalės savo sąskaita ir jėgomis ne ilgiau nei per 20 (dvidešimt) darbo dienų nuo pranešimo iš Pirkėjo gavimo dienos, pranešimo gavimo dienos neskaičiuojant, pakeisti nurodytą Prekę nauja, tokia pačia, kokybiška Preke.

5. Straipsnis

Šalių pareigos ir atsakomybė

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimis, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

5.2. Tiekėjas įsipareigoja:

5.2.1. nuosekliai vykdyti Sutartį, nustatytais terminais ir sąlygomis pateikti sutartą Prekės kiekį 3.2 punkte nurodytu adresu ir atlikti kitus įsipareigojimus, numatytus Sutartyje, įskaitant suteikiamą Prekės garantijos sąlygas;

5.2.2. pateikti Prekę tinkamai supakuotą, atitinkančią Specifikacijoje nurodytas Prekės savybes ir reikalavimus, užtikrinant Prekės atitiktį įprastai tokios rūšies Prekei keliamiems reikalavimams;

5.2.3. laikytis šiai sutarčiai taikomų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai Šaliai nuostolių atlyginimą, jei Tiekėjas ar jo darbuotojai nesilaikytų teisės aktų reikalavimų ir dėl to būtų pažeisti kokie nors reikalavimai ar pradėti procesiniai veiksmai;

5.2.4. kartu su Preke pateikti Pirkėjui visą būtiną dokumentaciją, įskaitant Prekės naudojimo ir priežiūros instrukcijas;

5.2.5. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

5.3. Pirkėjas įsipareigoja:

5.3.1. Šalių sutartu laiku priimti Tiekėjo pristatytą Prekę, jeigu ji atitinka pirkimo dokumentų, Tiekėjo pasiūlymo ir Sutarties reikalavimus bei kitus Prekei taikomus privalomus kokybės reikalavimus;

5.3.2. Prekės paėmimo metu patikrinti pateiktos Prekės vizualinę kokybę bei po patikrinimo pasirašyti Prekės perdavimo-priėmimo dokumentus;

5.3.3. sumokėti Tiekėjui už priimtas Tiekėjo tinkamai pateiktą, kokybišką Prekę Sutartyje nustatyta tvarka ir terminais;

5.3.4. nedelsiant informuoti Tiekėją apie pastebėtus pateiktos Prekės trūkumus ir defektus, reikalaujamo kiekio ar kokybės nebuvimą;

5.3.5. tinkamai vykdyti kitus įsipareigojimus, numatytus Sutartyje.

5.4. Pirkėjas, uždelsęs atsiskaityti už gautą Prekę Sutartyje nustatytu terminu, Tiekėjui pareikalavus, nuo sekančios (po pareikalavimo) dienos moka 0,02 (dviejų šimtųjų) proc. dydžio delspinigius nuo nesumokėtos sumos (be PVM) už kiekvieną uždelstą dieną, bet ne daugiau nei 6,0 (šešis) proc. nuo nesumokėtos sumos (be PVM). Šalys susitaria, kad šiuo atveju palūkanos nemokamos.

5.5. Tiekėjas, uždelsęs pateikti Prekę Sutartyje nurodytu terminu, Pirkėjui pareikalavus, nuo sekančios (po pareikalavimo) dienos moka 0,02 (dviejų šimtųjų) proc. dydžio delspinigius nuo nepristatytos Prekės vertės (be PVM) už kiekvieną uždelstą dieną, kurie gali būti išskaičiuoti iš Pirkėjo priklausančių mokėjimų Tiekėjui sumos.

5.6. Tiekėjas, nepakeitęs nekokybiškų Prekių naujomis ir kokybiškomis ilgiau nei per 20 (dvidešimt) darbo dienų nuo 4.3 punkte nustatyto termino pabaigos, Pirkėjui pareikalavus, nuo sekančios dienos už kiekvieną uždelstą dieną moka 30 (trisdešimt) eurų baudą, kuri gali būti išskaičiuota iš Pirkėjo priklausančių mokėjimų Tiekėjui sumos, bei atlyginti Pirkėjui kitus jo patirtus tiesioginius nuostolius dėl netinkamai vykdomų Tiekėjo įsipareigojimų.

5.7. Netesybų sumokėjimas neatleidžia Sutarties Šalių nuo pareigos vykdyti Sutartyje prisiimtus įsipareigojimus.

5.8. Šalys susitaria, kad kilus teisminiam ginčui dėl atsiskaitymo už pristatytas Prekes, Tiekėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos.

6. Straipsnis

**Nenugalimos jėgos aplinkybės *(force majeure)***

6.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

6.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau nei per 5 (penkias) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

6.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

7. Straipsnis

**Sutarties galiojimas**

7.1. Šalių sudaryta ir pasirašyta Sutartis įsigalioja jos pasirašymo dieną.

7.2. Sutartis baigiasi:

7.2.1. Sutarties Šalims tinkamai įvykdžius visas iš Sutarties joms kylančias prievoles;

7.2.2. kai Sutarties Šalys sutaria Sutartį nutraukti arba Sutartis nutraukiama įstatymu ar kitais numatytais atvejais.

7.3. Sutarties pratęsimas nenumatytas.

7.4. Pasibaigus Sutarčiai lieka galioti Sutarties nuostatos, susijusios su garantijomis, atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

8. Straipsnis

Tiekėjo subtiekėjų keitimo pagrindai ir tvarka

8.1. Sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra įrašyti žodį „nėra“]*.

8.2. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Tiekėjas pasiūlyme buvo numatęs perduoti subtiekėjams ir tik gavus Pirkėjo sutikimą.

8.3. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:

8.3.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;

8.3.2. subtiekėjas Tiekėjui atsisako atlikti jam Sutartyje numatytą įsipareigojimų dalį.

8.4. Sutarties 8.2 ir 8.3 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus, tik Tiekėjui gavus Pirkėjo sutikimą.

8.5. Sutarties 8.2 ir 8.3 punktuose nurodytais atvejais naujas subtiekėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams.

9. Straipsnis

Sutarties pakeitimai

9.1. Sutarties sąlygos Sutarties galiojimo laikotarpiu negali būti keičiamos, išskyrus tokias pirkimo Sutarties sąlygas, kurias pakeitus nebūtų pažeisti viešųjų pirkimų principai ir tikslas bei tokiems pirkimo Sutarties pakeitimams yra gautas Viešųjų pirkimų tarnybos sutikimas.

9.2. Sutarties galiojimo metu, gavus raštišką Tiekėjo paaiškinimą ir Šalims raštiškai sutarus, galimi Specifikacijos pakeitimai, kai nutraukiama Prekės gamyba, Šiuo atveju Prekė pakeičiama lygiaverte, pirkimo dokumentų reikalavimus atitinkančia Preke.

10. Straipsnis

Sutarties pažeidimas

10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

10.2. Vienai Sutarties Šaliai pažeidus Sutartį, nukentėjusioji Šalis turi teisę:

10.2.1. reikalauti kitos Šalies vykdyti sutartinius įsipareigojimus;

10.2.2. reikalauti atlyginti nuostolius, atsiradusius dėl Sutarties nevykdymo ar netinkamo vykdymo;

10.2.3. nutraukti Sutartį;

10.2.4. taikyti kitus Lietuvos Respublikos teisės aktų nustatytus teisių gynimo būdus.

10.3. Pirkėjui nevykdant įsipareigojimų dėl perkamų Prekių apmokėjimo Sutartyje numatytais terminais, Tiekėjas turi teisę atidėti naujai užsakomų Prekių tiekimą iki tol, kol Pirkėjas atsiskaitys už prieš tai gautas Prekes, už kurias Pirkėjas jau turėjo būti atiskaitęs.

11. Straipsnis

Sutarties nutraukimas

11.1. Sutartis gali būti nutraukta Šalių susitarimu vienos iš Šalių pageidavimu (reikalavimu), praėjus 15 (penkiolikai) kalendorinių dienų nuo rašytinio pranešimo, būtinai nurodant nutraukimo priežastį.

11.2. Pirkėjas turi teisę vienašališkai nutraukti šią Sutartį prieš terminą šiais atvejais:

11.2.1. kai Tiekėjas bankrutuoja, yra likviduojamas arba restruktūrizuojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

11.2.2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

11.2.3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

11.2.4. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;

11.2.5. kai Tiekėjas sudaro subtiekimo sutartį be Pirkėjo sutikimo;

11.2.6. jei Tiekėjas Sutarties nevykdo, vykdo ją netinkamai ar kitaip pažeidžia Sutarties sąlygas;

11.2.7. dėl kitokio pobūdžio neveiksnumo, trukdančio vykdyti Sutartį.

11.3. Tiekėjas turi teisę vienašališkai nutraukti šią Sutartį prieš terminą šiais atvejais:

11.3.1. kai Pirkėjas nevykdo ar netinkamai vykdo savo sutartinius įsipareigojimus;

11.3.2. kai Pirkėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.

11.4. Šalis, ketinanti vienašališkai nutraukti Sutartį, prieš 10 (dešimt) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) darbo dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo įspėjimo termino pasibaigimo dienos.

11.5. Sutartis gali būti nutraukta ir kitais Lietuvos Respublikos civiliniame kodekse numatytais pagrindais.

12. Straipsnis

Ginčų nagrinėjimo tvarka

12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

12.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

13. Straipsnis

Baigiamosios nuostatos

13.1. Visos šios sutarties sąlygos turi būti aiškinamos atsižvelgiant į jų tarpusavio ryšį bei šios Sutarties esmę ir tikslą.

13.2. Vadovaujantis Lietuvos Respublikos viešųjų pirkimų įstatymo 18 straipsnio 3 dalimi, ši Sutartis negali pakeisti pirkimo dokumentuose ir Tiekėjo pasiūlyme numatytų pirkimo sąlygų ir kainos. Pirkimo dokumentai ir Tiekėjo pasiūlymas, kiek jis iš esmės neprieštarauja pirkimo dokumentams, yra sudėtinės šios Sutarties dalys. Esant esminių prieštaravimų tarp šios Sutarties ir pirkimo dokumentų bei Tiekėjo pasiūlymo, remiamasi pirkimo dokumentais ir Tiekėjo pasiūlymu.

13.3. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

13.4. Jokie šios Sutarties sąlygų pakeitimai negalioja, jeigu jie nėra padaryti raštu ir pasirašyti abiejų Šalių ar jų vardu bei patvirtinti antspaudais. Terminas „pakeitimas“ apima bet kokius pakeitimus, papildymus, išbraukimus, nesvarbu, kaip jie būtų atlikti.

13.5. Sutartis su priedais yra sudaryta ir pasirašyta dviem vienodą juridinę galią turinčiais egzemplioriais – po vieną kiekvienai Šaliai.

13.6. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

14. Straipsnis

**Sutarties priedai**

14.1. Prekės kaina ir specifikacija (Sutarties 1 priedas).

15. Straipsnis

**Šalių rekvizitai**

**Pirkėjas: Tiekėjas:**

**UAB „Vilniaus viešasis transportas“** .....................................

Žolyno g. 15, LT-10209 Vilnius .....................................

Įmonės kodas 302683277 .....................................

PVM mokėtojo kodas LT100006468313 .....................................

Tel. (8 5) 239 4700 ....................................

Faks. (8 5) 270 9550 ....................................

A. S.LT57 4010 0424 0347 9130....................................

AB DNB bankas ....................................

L.e.p. generalinis direktorius

Rimantas Markauskas

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

A.V. A. V.

**Pirkimo-pardavimo sutarties Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1 priedas**

**PREKĖS KAINA IR SPECIFIKACIJA**

Lentelė 1

| Prekės pavadinimas | | Preliminarus kiekis, kg. | Prekės mato vieneto įkainis  be PVM | Viso prekės kiekio kaina  be PVM |
| --- | --- | --- | --- | --- |
| ***1*** | | ***2*** | ***3*** | ***4*** |
| 1 | Troleibusų kontaktinis oro linijų laidas | 6250 |  |  |
| ***(a)*** | ***Preliminari sutarties kaina be PVM*** | | |  |
| ***(b)= (a)×0,21*** | ***....proc. PVM*** | | |  |
| ***(c)= (a)+(b)*** | ***Preliminari sutarties kaina su PVM*** | | |  |

**Preliminari sutarties kaina su PVM ...................... Eur *(žodžiais...................................*).**

Apskaičiuojant preliminarią pasiūlymo kainą ir siūlomos prekės įkainį atsižvelgta į visą perkamos prekės kiekį, į pasiūlymo kainos ir įkainių sudėtines dalis, į pirkimo sąlygų techninės specifikacijos reikalavimus, sutarties projekte numatytą atsiskaitymo už pateiktą prekę terminą, bei į visus kitus šio viešojo pirkimo dokumentų reikalavimus. Į sutarties kainą įskaičiuotos visos išlaidos, įskaitant prekės pristatymo, jos iškrovimo, sandėliavimo, muito, draudimo bei kitos išlaidos, kiti sutartyje nurodyti kaštai ir visa galima rizika, susijusi su rinkos kainų svyravimais, ir visos kitos tiekėjo išlaidos, apimančios viską, ko reikia visiškam ir tinkamam sutarties įvykdymui, bei visi mokesčiai, įskaitant PVM.

Prekių aprašymas

|  |  |
| --- | --- |
|  | Prekės charakteristikos |
| Laido aprašymas, pavadinimas, gamintojas |  |
| Laido skersmuo |  |
| Siūlomo laido standartas |  |
| Siūlomo laido sudėtis |  |
| Siūlomo laido nutraukimo jėga |  |
| Siūlomo laido pailgėjimas prie 20 ˚ C |  |
| Siūlomo laido elektrinė varža prie 20 ˚ C |  |

**Pirkėjas: Tiekėjas:**

**UAB „Vilniaus viešasis transportas“** ....................................

Žolyno g. 15, LT-10209 Vilnius .....................................

Įmonės kodas 302683277 .....................................

PVM mokėtojo kodas LT100006468313 ....................................

Tel. (8 5) 239 4700 ....................................

Faks. (8 5) 270 9550 ....................................

A. S.LT57 4010 0424 0347 9130....................................

AB DNB bankas ...................................

L.e.p. generalinis direktorius ...................................

Rimantas Markauskas

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

A.V. A. V.